#### Výzva na predloženie ponuky

pre zákazku v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa:**

 **Názov:** Všeobecná zdravotná poisťovňa a.s. (ďalej len „VŠZP“)

**Sídlo:** Panónska cesta 2, Bratislava

**IČO:** 35 937 874

**Internetová stránka:** [www.vszp.sk](http://www.vszp.sk)

**Názov predmetu zákazky**:

*„Reagenčné pásiky na meranie cholesterolu, glukózy a kyseliny močovej-opak“*

1. **Druh zákazky:** Služba.
2. **Spoločný slovník obstarávania** **(kód CPV):**

Hlavný: 33124131-2 Reagenčné pásiky

Vedľajšie: 33140000-3 Zdravotnícky spotrebný materiál

**Stručný opis zákazky:**

Predmetom zákazky je dodávka reagenčných pásikov do testovacích prístrojov určených na meranie cholesterolu, glukózy, kyseliny močovej a súvisiaceho spotrebného materiálu. Bližšie informácie k špecifikácii predmetu zákazky sú uvedené vo výzve na predkladanie ponúk a zmluve. Bližšie informácie k špecifikácii predmetu zákazky sú uvedené v Prílohe č.3 Kúpna zmluva.

1. **Miesto dodania predmetu zákazky:** VŠZP a.s. – podľa prílohy č. 1 zmluvy.
2. **Lehota viazanosti cenovej ponuky:** Lehota viazanosti ponúk je 31.05.2022, uchádzač je svojou ponukou viazaný počas lehoty viazanosti ponúk.
3. **Predpokladaná hodnota zákazky:** **40 186,77 EUR bez DPH**
4. **Typ zmluvy:**  Kúpna zmluva
5. **Trvanie zmluvy alebo lehota dodania:** Dodanie tovaru na zmluvné miesta dodania do 30 dní od účinnosti kúpnej zmluvy.
6. **Variantné riešenia:** Variantné riešenia sa nepripúšťajú.
7. **Jazyk ponuky:** Ponuky sa predkladajú v slovenskom jazyku, to neplatí pre ponuky, návrhy, doklady a dokumenty vyhotovené v českom jazyku.
8. **Kritériá na vyhodnotenie ponúk: Najnižšia cena - Celková kúpna cena za predmet zmluvy v EUR s DPH** zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na realizáciu predmetu zákazky.
9. **Vyhodnotenie ponúk:** V zmysle § 117 ods. 1 účinného ZVO (hospodárnosť) sa vyhodnotenie ponúk uskutoční v zmysle § 66 druhá veta ods. 7 ZVO. V zmysle § 117 ods. 1 účinného ZVO (hospodárnosť) sa vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky, verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste v poradí.
10. **Financovanie predmetu zákazky:** Úspešnému uchádzačovi sa neposkytuje preddavok, splatnosť faktúry je 30 kalendárnych dní odo dňa jej doručenia verejnému obstarávateľovi.
11. **Podmienky účasti:**

Požadujeme, aby uchádzač predložil doklady preukazujúce splnenie podmienok účasti nasledovne:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený poskytovať službu, ktorá zodpovedá predmetu zákazky,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením.

1. **Lehota, miesto a spôsob predkladania ponúk:**  **01.04.2022 do 10:00 hod.**

Ponuku na celý predmet zmluvy je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) na webovej stránke:

<https://josephine.proebiz.com/sk/tender/19340/summary>

Záujemca v EN JOSEPHINE vloží svoju cenovú ponuku do určeného formulára na príjem ponúk (Celková kúpna cena za predmet zmluvy v EUR s DPH), ak uchádzač nie je platiteľom DPH, uvádza ponukovú cenu ako cenu celkom v EUR. Na skutočnosť, že uchádzač nie je platiteľom DPH upozorní v predloženom Návrhu na plnenie kritéria. Verejný obstarávateľ upozorňuje neplatiteľov DPH, aby si priamo do celkovej ceny za predmet dohody zákazky zarátali príslušnú výšku DPH, z dôvodu, že v prípade predloženia ponuky neplatiteľom DPH, ktorý sa po podaní ponuky/v priebehu plnenia zmluvy stane platiteľom DPH mu verejný obstarávateľ nebude môcť navýšiť cenu o príslušnú DPH.

Súčasne záujemca vloží ako prílohu nasledovné dokumenty:

1. Titulný list – základné údaje o uchádzačovi, kontaktná osoba.
2. Vyplnenú Prílohu č.1 výzvy - Návrh na plnenie kritéria (NPK) podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje úradne osvedčené plnomocenstvo.
3. Doklady na preukázanie splnenia podmienok účasti podľa bodu 15 tejto výzvy, vo formáte PDF – čestné vyhlásenie verifikované štatutárnym zástupcom uchádzača alebo ním splnomocnenou osobou.
4. Vyplnenú Prílohu č. 3 výzvy – Kúpna zmluva vrátane jej príloh, podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje úradne osvedčené plnomocenstvo vo formáte PDF.
5. **Osobitné podmienky plnenia zmluvy**

Nie

1. **Obhliadka:**

Neuplatňuje sa

1. **Ostatné informácie:**

 Ostatné informácie potrebné na vypracovanie ponuky sú uvedené v Prílohe č. 2 tejto Výzvy.

1. **Kontaktná osoba:** Oddelenie verejného obstarávania, Ing. Miloslav Matonog tel.: 02/20824678

e-mail: miloslav.matonog@vszp.sk

**PRÍLOHY :**

Príloha č. 1 Návrh na plnenie kritéria

 Príloha č. 2 Ostatné informácie

 Príloha č. 3 Kúpna zmluva

 ---------------------------------

 Ing. Miloslav Matonog